
Στο ΝΟΗΣΙΣ η βράβευση της νέας γενιάς που διακρίθηκε στη Φυσική

Από την πρώτη ερώτηση έως το πείραμα, η επιστήμη ανοίγει δρόμους για ανακάλυψη. Το ΝΟΗΣΙΣ φέρνει το κοινό κοντά σε αυτή τη διαδρομή μέσα από εκθέσεις, εκπαιδευτικά προγράμματα και δράσεις επιστήμης και τεχνολογίας αυτή τη φορά, υποδέχεται τους μαθητές και τις μαθήτριες που ξεχώρισαν στη Φυσική.
Το Κέντρο Διάδοσης Επιστημών και Μουσείο Τεχνολογίας – ΝΟΗΣΙΣ φιλοξενεί το Σάββατο 7 Νοεμβρίου 2026, από τις 10:00 έως τις 14:00, την εκδήλωση βράβευσης της Ένωσης Ελλήνων Φυσικών. Θα τιμηθούν μαθητές και μαθήτριες από τη Μακεδονία, τη Θράκη και την Ήπειρο για τις διακρίσεις τους σε πανελλήνιους και διεθνείς διαγωνισμούς το 2026. Οι απονομές θα πραγματοποιηθούν σε διαδοχικές ενότητες για το Λύκειο, το Γυμνάσιο και το Δημοτικό.
Η εκδήλωση αναγνωρίζει την προσπάθεια των παιδιών και την αγάπη τους για την επιστήμη, όπως εκφράζονται μέσα από διαγωνιστικές και πειραματικές δραστηριότητες. Πέρα από τα βραβεία, η συμμετοχή αυτή καλλιεργεί την κριτική σκέψη, ενθαρρύνει τη συνεργασία και δίνει δημιουργική διέξοδο στη μαθητική περιέργεια.

ΠΡΟΓΡΑΜΜΑ ΕΚΔΗΛΩΣΗΣ
10:00–11:15 | Βράβευση μαθητών και μαθητριών Λυκείου
· 36ος Πανελλήνιος Διαγωνισμός Φυσικής Λυκείου «ΔΗΜΟΚΡΙΤΟΣ»
· 8η Βαλκανική Ολυμπιάδα Φυσικής
· Διεθνείς Διαγωνισμοί IYPT και CupExS
· ILO Senior

11:30–12:30 | Βράβευση μαθητών και μαθητριών Γυμνασίου
· 14ος Πανελλήνιος Διαγωνισμός Φυσικής Γυμνασίου «ΑΡΙΣΤΑΡΧΟΣ»
· Διεθνής Διαγωνισμός IYNT
· 7ος Πανελλήνιος Διαγωνισμός Φυσικής «Θέλουμε Πειράματα»
· ILO Junior

12:45–14:00 | Βράβευση μαθητών και μαθητριών Δημοτικού
· 14ος Πανελλήνιος Διαγωνισμός Φυσικής Δημοτικού «ΗΡΑΚΛΕΙΤΟΣ»
· 7ος Πανελλήνιος Διαγωνισμός Φυσικής «Θέλουμε Πειράματα»

14:00 | Λήξη εκδήλωσης

Παράκληση για δημοσίευση ή μετάδοση
Για περισσότερες πληροφορίες: Ελισάβετ Κωνσταντίνου, Υπεύθυνη Επικοινωνίας και Προβολής του ΝΟΗΣΙΣ, τηλ. 2310 483045.

